| *Illacme plenipes* |
| --- |
| Femia de *I. plenipes* con 618 patas |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Myriapoda |
| Clase: | Diplopoda |
| Orde: | Siphonophorida |
| Familia: | Siphonorhinidae |
| Xénero: | *Illacme* |
| Especie: | ***I. plenipes*** |

 |
| Nome binomial |
| ***Illacme plenipes***Cook & Loomis, 1928 |
| Hábitat idóneo predito (máximo en azul) para I. plenipes baseado en variables climáticasHábitat idóneo predito (máximo en azul) para *I. plenipes* baseado en variables climáticasHábitat idóneo predito (máximo en azul) para *I. plenipes* baseado en variables climáticas |

***Illacme plenipes*** é un diplópodo (milpés) siforrínido que se encontra na rexión central do estado de California. Algúns individuos chegan a ter 750 patas, polo que é o animal con máis patas do mundo. Viuse por primeira vez en 1926, mais non foi redescuberto ata 2005. É unha das dúas especies do xénero *Illacme*. Unha segunda especie, *Illacme tobini*, descubriuse e nomeouse en 2016.

Femia de *I. plenipes* con 662 patas.

Patas
-----

Aínda que ningún milpés ten mil patas, o que máis se achega a esa cifra é *I. plenipes*. Como media esta especie ten unhas 600 patas, o dobre que a media dos milpés, pero hai rexistros de individuos con 750. Malia esta gran cantidade de patas, o animal é bastante pequeno, mesmo en comparación con outros milpés. As femias crecen aproximadamente ata 2,5 cm; os machos son aínda un pouco menores e con menos patas.

Historia taxonómica
-------------------

A especie descubriuna en San Benito County, que está dentro da Provincia Florística de California, en 1926 o científico federal Orator Cook e describírona formalmente Cook e Harold F. Loomis en 1928. Cook e Loomis describiron a especie sen deixar ilustracións e ata 1996 non se proporcionaron as primeiras ilustracións grazas a Rowland Shelley do North Carolina Museum of Natural Sciences, que reexaminou os espécimes orixinais. Porén, a especie non se volveu a ver viva de novo ata que foi redescuberta en 2005, case 80 anos despois, por Paul Marek, que entón era un estudante da East Carolina University. Marek publicou o seu descubrimento na revista *Nature*. Marek e colegas deron unha descrición máis detallada da anatomía e ecoloxía de *I. plenipes* en 2012.

Clasificación
-------------

*Illacme* pertence á orde Siphonophorida e á familia Siphonorhinidae. É o único sifonorrínido coñecido no hemisferio occidental, aínda que Shelley suxeriu que se deberían encontrar máis especies no sur de California e México. O parente máis próximo de *Illacme* non foi determinado, pero un probable candidato é *Nematozonium filum* do sur de África, que tamén ten un corpo longo e estreito e característicos gonópodos.

Notas
-----

1. 1 2 3  Marek, P.; Shear, W.; Bond, J. (2012). "A redescription of the leggiest animal, the millipede *Illacme plenipes*, with notes on its natural history and biogeography (Diplopoda, Siphonophorida, Siphonorhinidae)". *ZooKeys* **241** (241): 77–112. PMC 3559107. PMID 23372415. doi:10.3897/zookeys.241.3831.
2. ↑  O. F. Cook & H. F. Loomis (1928). "Millipedes of the order Colobognatha, with descriptions of six new genera and type species, from Arizona and California". *Proceedings of the United States National Museum* **72** (18): 1–26, f. 1–6, pls. 1–2. doi:10.5479/si.00963801.72-2714.1.
3. 1 2  Shelley, Rowland M. (1996). "The milliped order Siphonophorida in the United States and northern Mexico" (PDF). *Myriapodologica* **4** (4): 21–33.
4. ↑  "ECU students rediscovers rare millipede". East Carolina University. June 15, 2006. Arquivado dende o orixinal o 04 de xaneiro de 2017. Consultado o August 27, 2010.
5. ↑  Paul E. Marek and Jason E. Bond (2006). "Biodiversity hotspots: rediscovery of the world's leggiest animal". *Nature* **441** (7094): 707. PMID 16760967. doi:10.1038/441707a.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ****Illacme plenipes**** |

### Ligazóns externas

* Alicia Chang (August 8, 2006). "Rare millipede found in California". Discovery Channel. Arquivado dende o orixinal o 07 de febreiro de 2008. Consultado o 03 de xaneiro de 2017.
* Artigo da BBC sobre *Illacme plenipes* cunha película

|  |  |
| --- | --- |
| Control de autoridades | 
* Wd: Q138813
* MAG: 2776066686

 |

|  |  |
| --- | --- |
| Identificadores taxonómicos | 
* ADW: Illacme\_plenipes
* GBIF: 1011501
* iNaturalist: 154921
* IRMNG: 11355978
* ITIS: 570278
* NCBI: 1260920
* uBio: 584060
* WoRMS: 938741

 |

|  |  |
| --- | --- |
| Identificadores | 
* UMLS: C3609111

 |